Președintele Klaus Iohannis a declarat, după Școala de Vară „Generația Altfel” de la Venus, că PNL este pregătit să intre oricând la guvernare, iar Ludovic Orban poate fi premier „oricând”, scrie Mediafax.

Întrebat dacă PNL ar fi pregătit să intre la guvernare, Iohannis a spus că PNL a fost tot timpul pregătit și tot timpul va fi pregătit să intre la guvernare.

„Dacă ați observat, am spus și în alocuțiune, PNL este cel mai important partid din România, deocamdată în opoziție”, a afirmat Iohannis.

Întrebat dacă Ludovic Orban este o variantă de premier, Iohannis a răspuns: „Oricând Ludovic, oricând”.



